రాణా జగ్జిత్‌సింగ్ పాటిల్

రాణా జగ్జిత్‌సింగ్ పద్మసిన్హా పాటిల్   (జననం 30 అక్టోబర్ 1971)  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు తుల్జాపూర్ శాసనసభ నియోజకవర్గం నుండి రెండుసార్లు ఎమ్మెల్యేగా, రెండుసార్లు శాసనమండలి సభ్యుడిగా ఎన్నికై రాష్ట్ర మంత్రిగా పని చేశాడు. 

రాణా జగ్జిత్‌సింగ్ పాటిల్ మహారాష్ట్ర ఉప ముఖ్యమంత్రి అజిత్ పవార్ మేనల్లుడు, మహారాష్ట్ర మాజీ హోం మంత్రి పద్మసిన్హా బాజీరావ్ పాటిల్ కుమారుడు.
రాజకీయ జీవితం
రాణా జగ్జిత్‌సింగ్ పాటిల్ తన తండ్రి పద్మసిన్హా బాజీరావ్ పాటిల్ అడుగుజాడల్లో నేషనలిస్ట్ కాంగ్రెస్ పార్టీ ద్వారా రాజకీయాల్లోకి అడుగుపెట్టి 2002 ఏప్రిల్ 25 నుండి 2014 ఏప్రిల్ 24వరకు ఎన్‌సీపీ నుండి మహారాష్ట్ర శాసనసమండలి సభ్యుడిగా ఎన్నికై మహారాష్ట్ర ప్రభుత్వంలో రెవెన్యూ, పరిశ్రమలు, వ్యవసాయం, జీఏడీ, ప్రోటోకాల్ & సాంస్కృతిక శాఖ మంత్రిగా పని చేశాడు. ఆయన ఆ తరువాత 2019 మహారాష్ట్ర శాసనసభ ఎన్నికలకు ముందు భారతీయ జనతా పార్టీలో చేరి 2019 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మధుకర్‌రావు చవాన్ పై 23169 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

రాణా జగ్జిత్‌సింగ్ పాటిల్ 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కులదీప్ ధీరాజ్ అప్పసాహెబ్ కదం పాటిల్ పై 36879 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు